open-index/open-wikipedia-markdown huggingface dataset:
Alessandro Volta

**Alessandro Volta** ima sada halak Fisikawan sian Italia na mandung I tanda arani usahania I bagasan manemuon dohot mangembangkon baterai ima itaon 1800-san, baen ni jasa nia ma ibagasan mandapotkon panemuan ni batu baterei on ima idokon paggolaran ni listrik on dohot (satuan) sian beda potensial listrik idokon ma dohot Volt. Samuloi on taon 1974 Alessandro Volta manjadi sada professor Fisika dohot mangajar ima I sikola Royal I Como, Italia. 

## Panamouan na
Baen na cintaan I iya si Alessandro Volta on tu fisika dohot kimia nung I malahirkon panemuan-panemuan na ponting I bagasan ni bidang kelistrikan dohot kimia, panomuan nia ima antara nalain nai muloi on kondensator, eudimeter, pistol listrik, dohot lampu I udara. Alessandro Volta marhasil ma iya pature elektroforus, ima sada alat na manghasilkon muatan listrik ima I taon 1775. Ima I taon 1777 Alessandro Volta mampalajari kimia gas dohot manemuon metana dohot mangumpulkon gas sian rawa-rawa, Alessandro Volta on pe irancang iya ma parcobaan songkonon pambakaran metana on percikan ni listrik I bagasan ni ganan na tutup. Alessandro Volta on pe mamparsiajari aha na sannari ita dokon dohot kapasitor dirinia mandapotkon elektrofikus, ima alat anso bisa manghasilkon muatan ni listrik dohot dalam induksi.

Alat on tardiri ma sian dua logam plat logam, plat naparjolo tartutup on ebonit dohot plat napadua ibaen tengangan na ibaen berisolansi, plat na parjolo I gosok dohot imuati listrik negative. Pula plat na padua I patibal i ginjang nai ibaen jadina muatan listrik positif tu ginjang bagian bagas nai, muatan negative terusir tu ginjang muatan negative on baru itarik tu tano proses on iulakan markali-kali sampe adong muatan na kuat i pelat nai na padua. Masin pangumpul muatan on jadi dasar kondensator sangape kapasitor.

Arani panemuanna tarsobut Alessandro Volta ima itaon 1779 i angkat manjadi guru godang I Universitas Pavia dohot karejo i Universitas tarsobut saonok kurang lobi 25 taon, ima I taon 1794 Volta marbagas ma iya Teresa Peregrini, na mangangkat tolu anak, ima Giovanni, Flaminion dohot Zanino. Taon 1786 Luigi Galvani, sada alak ahli fisiologi dohot juo marupaon dogan ni Volta. Mandapot dohot pat ni touk na ikaitkon dohot kait tembaga baru nung i pula mardomu dohot bosi, jadina pat touk on mardonyut ma, Galvani manyimpulkon bahaso daging touk mangandung listrik.

## Sumberna
Alexander Agung

**Aleksander III sian Makedonia** (20/21 Juli 356 – 10/11 Juni 323&nbsp;SM), lumobi binoto manjadi**Aleksander Agung** (Μέγας Ἀλέξανδρος, *Mégas Aléxandros*) sanga **Iskandar Godang**, ima raja Kakaisaran Makedonia (*Βασιλεύς Μακεδόνων*), sada negara i luak timur laut Yunani. I umur toli pulu taon, ia mamimpin sada kakaisaran targodang i maso sejarah kuno, mangampar muloi tingon Laut Ionia sampe tor Himalaya. Ia inda unjung tarkalahkon i paporangan dot ianggap manjadi komandan porang targagah sapanjang maso. Aleksander sorang i Pella i 356&nbsp;SM dot manjadi murid ni sada filsuf tarbonggal, Aristoteles. I taon 336&nbsp;SM Aleksander manggontion amangnia, Filipus II sian Makedonia, manjadi pamimpin Makedonia sidung amangnia ibunu alak naso binoto. Filipus on madung patalu ampir negara-kota i daratan utamo Yunani tu hegemoni Makedonia, lewat militer dot diplomasi.

Sidung maninggalna Filipus, Aleksander mawarisi karajaan na gogo dot pasukan na malo. Ia marhasil pagogo kakuasoan Makedonia i Yunani, dot sidung otoritasnia i Yunani dame, ia mambaen rencana militer get pagodang dot pabolak kakuasoannia na inda sampat isaloseon ni amangnia. I taon 334&nbsp;SM ia menginvasi luak kakuasoan Persia dli Asia Minor dot mamuloi kampanye militer na tarjadi saonok sapulu taon. Aleksander patalu Persia i paporangan na manontuon, na lobi tarbonggal antara lain Porang Issus dot Porang Gaugamela. Aleksander dungni manggulingkon kakuasaan raja Persia, Darius III, dot patalu sude Kakasiaran Persia (Kakasiaran Akhemeniyah). Kakaisaran Makedonia saonnari mambontang muloi tingon Laut Adriatik sampe Aek Indus.

Arani giot ni roana tolap tu "ujung dunia", Aleksander pe manginvasi India i taon 326&nbsp;SM, tai tarpaksa aterek arani pasukannia ampir mangarontak. Aleksander maninggal  Babilonia

## Sumberna
Alexander Graham Bell

**Alexander Graham Bell** (847-1922) penemu dohot guru tunarungu Amerika. Paling terkenal ibaen panemuon ni talepon. Bell lahir 3 Maret 1847 di Edinburgh, Sconlanda, dot maninggal 2 Agustus  1922 di Beddeck, Kanada. Ia mandalani pendidikan di Universitas di Edinburgh dan London. Ia pindah  tu Kanada tao 1870 dohot tu AS taon 1871. Di AS Ia muloi mangajar alak nabisu-natuli, patandaon sistem naidokon *visible speech* (mangkuling nanida). Sistim nadikembangkon ayah Nia, pendidik Scodlandia Alexander  Melville Bell, paligion songonjia bibir, dila dot  tanggorokan igunaon mangartikulasion sora. Taon 1872 Bell pajonjong sikola get malatih alak natuli di Boston, Massachusett. Sikolai torus manjadi bagian ni Universitas Boston, dot Bell iangkat manjadi guru godang fisiologi vocal. Ia manjadi alak AS taon 1882.

Sejak marmur 18, Bell madung muloi karejo getr mawujudkon ide Nia mamancarkon sora. Tao 1874, waktu mangkarejoon telegraf ganda Ia mangkombangkonide dasar talepon. Eksperimen-eksperimen Nia dohot asistennia  Thomas Watson akhirna marhasil di 10 Maret 1876, waktu Ia manstransmision: “Watson, roson; butuh au jo”. Demonstrasi-demonstrasi selanjutna, khususna taon 1876 di Centennial Exposition i Philadelphia, Pennsylvania, patandaon telepon tu sude dunia dohot marujung pendirian.

## Sumberna
Alexander Pushkin

**Aleksandr Sergeyevich Pushkin** (saro Rusia: Алекса́ндр Серге́евич Пу́шкин   (6 Juni [K.J.: 26 Mei] 1799 – 10 Februari [K.J.: 29 Januari] 1837) ima sads pangarang Romantis Rusia na ianggap bahat kalak manjadi panyair nagodangna i Rusia dot pajongjong sastra Rusia modern. Pushkin mangarintis panggunoon saro vernakular i puisi-puisi dot drama-dramania, mambaen sada gaya pancaritoon—mancampurkon drama, roman, dot satir—na sian i isambungkon dohot sastra Rusia dot sangat mampangaruhi panulis Rusia tu pudi ni ari.

## Hangoluan
Amang ni Pushkin ima katurunan ni salah sada kaluarga namora natobangna i Rusia na manyise sejarahnia tu Biara Khutyn i abad pa-12, sadangkan ompung ni inangna ima Ibrahim Petrovich Gannibal, sada alak Afrika nai itangko dot ijadion hatoban atia ia dompak danak. Ia i obsn tu Rusia dot manjadi sada katua militer godang, ahli teknik dot namora sidung ia ipature Peter Agung.

Pushkin na sorang i Moskwa, manorbitkan puisinia na parjolo i umur 15 taon. Atia ia tammat sian bagian tingon kalas sada na salose tingon Liseum Imperial na tarmashur i Tsarskoe Selo donok St. Petersburg, panggung sastra Rusia madung mangakui bakatnia sacara luas. Sidung salose sikola, Pushkin pajuguk ibana i tonga-tonga budayo  intelektual naposo na hangoluanna  kasar i ibu kota, St. Petersburg. I 1820 ia manorbitkon puisi naginjang na parjolo, Ruslan dot Lyudmila, i tonga-tonga kontroversi tontang isi dot gayania.

## Sumberna
Alfred Bernhard Nobel

**Alfred Bernhard Nobel** ima sada ilmuan kimia ima panomu dohot pangusaha na sian on Swedia iya manemuan nia ima dinamik dohot bahan peledak nalain nai, golarnia lobi itanda nungdo mandapotkon penghargaan  Nobel. Iya manyiob sakitar 355 hak paten na marbeda salain dinamik Nobel on pe manyiap paten persenjataan  songkonon mariam.

Dompak maso menek Nobel ima lahir iya 21 Oktober 1833 I Stockholm dohot marupaon anak na pa opat sian lapan marsaudara pasangan Immanuel dohot Carolinia Nobel. Sang ayah marupaon sadahalak insinyur sakaligus panemu, bope tong songkoni kaluarga naon totop do targolong na miskin arani ima Immanuel mancubo kabaruntungan nia. Atia itong Nobel marusia opat taon, ayahnia pindah ma tu St Petersburg, Rusia anso mambuat karejo i bidang produksi bahan anso mapultak kon (peledak). Usaho nia on muloi ma mandapotkon kasuksesan nungdo Immanuel mandapotkon masin bubut Veneer dohot torpedo, ima I taon 1842 kaluargania manyusul tu Rusia orang tua nia mamiyo guru privat tub agas nalaian salain parsiajaran sikola Nobel juo mandapotkon pamahaman saro Inggris, Prancis, Jerman, dohot Rusia.

## Parjalanan Nobel
Kehe mardalan sangape mangaranto dohot torus manjadi panomu arani mampunai nilai na deges I kimia, Nobel marguru ma tu na ahli kimia Rusia Nikola Zinin, itaon 1850, iya ke tu paris, Perancis, baru nung I pasuo ma iya dohot ilmuan Italia Ascanio Sobrero na manemuon cairan nitrogliserin Nobel tertarik anso mangembangkon na ima sabagai paledak serba guna. Bpe tong songkoni kainginan nia on sompat doon I tontang on Sobrero na anjelaskon bahasona senyawa on inda bisa I presdiksi dohot bisa juo mapultak pula ona namilas dohot inda tahan juo pula I onyak.

I umur nia 18 taon kemaiya tu Amerika Serikat dohot yyinggal isadun saonok sataon naget marsiajar salama isadun sompat juo do iya on marsiajar tu John Ericsson, Ericssin on marupaon ilmuan Swedia na itanda ni halak baen na iya mangembangkon kapal porang USS Monitor ima era porang sipil. Nungdo lima taon iya kke mulakan tu Rusia dohot manolongi ayah nia mangembangkon pabrik nungdo Rusia masuk tu bagasan Porang Crimea.

Porang na marlangsung on ima 16 Oktober 1853 sampe 30 Maret 1856 on marakhir ma dohot kekalahan ni kekaisaran Rusia sian gabungan ni kerajaan Ottoman, Perancis, dohot Inggris. Arani kekalahan on pabrik ni kaluarga ni Nobel on bangkrut ma 1859, Immanuel mamarcayaon pabrik tu kadua anak nia ima Ludwig baru nung I iya dohot kaluarga nia nalain nai mulak ma tu Swedia Nobel mamutuskon anso mamarsiajari peledak tarutama mamake nitrogliserin na efisien dohot aman. I 1863 dapot iya Detonator dohot mangembangkon dua taon kemudian, roma musibah manimpa Nobel ima 3 September 1864 pas I Gudang naget mamparsiapkon nitrogliserin mapultak i Heleneborg dohot manewaskon lima halak tarmasuk ma adik alaklai nia ima Emil.

## Sumberna
Alfred Hitchcock

**Sir Alfred Joseph Hitchcock** (on ma alak namargolar Leytonstone lahir i London, Inggris, 13 Agustus 1899 – maninggal i Bel Air, Los Angeles, California, Amerika Serikat, 29 April 1980 i umur 80 taon) ima sada sutradara asal Inggris na tarbonggal dohot film-film thriller-nia. Tarpengaruh ibaen gorakan ekspresionisme i Jerman, ia dungni mamulai debut sutradarania i Inggris dompak so karejo i Amerika Serikat i taon 1939. Dohot film-filmnia na sabahat lobi urangna 50 sapanjang onom dekade kariernia, manjadionnia manjadi salah sada sutradara tardeges dot tarmashur sapanjang zaman. Inovasi dot visinia madung mampangaruhi bahat pambaen film, produser, dot juo aktor.

## Sumberna
Ali bin Abi Thalib

**‘Alī bin Abī Thālib** (Arab:** علي بن أﺑﻲ طالب**, Persia:** علی پسر ابو طالب**) (sorang sakitar 13 Rajab 23 Pra Hijriah/599 Masehi – wafat 21 Ramadan 40 Hijriah/661 Masehi), ima sala sada na maragama Islam parjolo dot juo sabagas ni Nabi Muhammad. Ali ima sepupu dot sakaligus bere ni Nabi Muhammad, sidung marbagas dohot Fatimah az-Zahra. Ia jungada manjabat manjadi sala sada khalifah i taon 656 sampe 661.

Manurut Islam Sunni, ia ima Khalifah naparabisan tingon Khulafaur Rasyidin. salangkonk Syi'ah marpandapot molo ia ima Imom sakaligus Khalifah parjolo na ipili ni Rasulullah Muhammad .

## Sumberna
Alighieri Dante

**Durante degli Alighieri** (saro Italia: [duˈrante deʎʎ aliˈɡjɛːri]), biaso ipio Dante (saro Italia: [ˈdante], UK /ˈdænti/, US /ˈdɑːnteɪ/; kr. 1265 – 1321), ima sado penyair godang Italia sian Abad Partongaan Akhir. Komedi Ilahi karyania, parjolona idokon Comedìa (saro Italia modern: Commedia) dot balakangan itambaon ata Divina ibaen Boccaccio, sacara luas ipandang manjadi karya sastra nagodang na isusun i saro Italia dot sada mahakarya sastra dunia. Karyania i didokon  puisi nagodangna Abad Partongaan.

## Sumberna
Aljasair

**Aljazair** (, Saro Berber: ⴷⵣⴰⵢⴻⵔ, /*Dzayer/ )*, sahna **Republik Demokratik Rakyat Aljazair**, ima sada negara i pasisir Laut Tengah, Afrika Utara. Gorar negara on na mararti kapuloan (*al-jazā’ir*, i saro Arab) mungkin manurut tu 4 pulo na maringanan mardonok-donok dohot ibu kota laus pusat pamarentahan ni negara on, Aljir. Aljazair ima republik semi-presidensial na tardiri tingon 48 provinsi dot 1.541 komune. Dohot bahat ni alakna lobi tingon 37 juta jolma, Aljazair ima negara na alakna tarbahat pa-34 i Dunia. Dohot ekonomi na mangaropkon sumber-sumber minak, sektor manufaktur madung markancit panyakit Bolanda. Sonatrach, parusahaan minak nasional, ima parusahaan nagodangna i Afrika. Aljazair puna tentara nabahatna padua dohot balanjo partahanan nagodangna i Afrika. Aljazair puna Program Nuklir damai sian dasawarsa 1990-an.

## Sumberna
Amak Lampis

**Amak Lampis** ima sada alas parjukan na biaso i pargunaon pas atia juguk.

i adat mandailing bope di adat batak amak lampis atau adong mandokna amak lampisan dianggap manjadi parjugukan naso bisa dijuguki sumbarang alak arana markatontuan do alak na tola juguk disi tarhusus i paradatan. Amak lampis on ibaen gon anyaman bulung ni pandan, pambaenan amak lampis on manggambarkon tradisi sian masyarakat Mandailing. Daerah na terkenal penghasil amak lampis on ima perkampungan Malintang Julu, Huta Baringin, dohot Tangga Bosi sian Kabupaten Mandailing Natal.

## Sumberna
Amatean

**Amatean** sanga ajal ima ujung ni hangoluan, ima pas inda adong be nyawa nai i bagasan badan ni halak sangan binatang i (organisme biologis). Sude namangolu i ujungna nangkan na mate mai indara ibe mangolu, bope arani sobab alami songon nyae sanga arani sobab inda alami songon mara. Siang amatean, sibuk ni namangolu nangkan bucuk doi pula mandung mate.

## Sumberna
Amerika Selatan

**Amerika Selatan** ima sada benua na adong i antara Samudra Pasifik doy Samudra Atlantik na tarsambung dohot Amerika Utara lewat Tano Genting Panama. Benua on ilintasi  garis khatulistiwa, dot ampir dataran benua on adong  i bariba bumi selatan.

## Sumberna
Amerika Serikat

**Amerika Serikat** ima sada Negara naadong di Amerika Utara.Amerika Serikat muda kapendekanna Saro Indonesia ima **AS**.Muda Saro Inggerisna **USA** kepanjanganna **United States Of America**. Amerika Serikat on ima sada negara na adong i antara Samudra Pasifik dohot Samudra Atlantik ima I Bariba barat dohot timur nai, na marbatasan juo dohot Kanada i Utara nai baru Meksiko i Bariba Selatan nai. Amerika Serikat on pe mampunai doon 50 (lima pulu) negara bagian na masrampingan antara negara nalain nai.

## Geografis
Pula i ligi sian luas ni daratan nai Amerika Serikat on ima mampunai bolak wilayah nai ima 2.959.064 mil parsegina bisa juo 7.663.941 km2 baru nung i Alaska na ipisahkon sian daratan Amerika Serikat on Kanada, ima negara bagian na paling luas dohot luasna ima 663.268 mil parsogi sangape 1.717.856 km2 baru nung i Hawaii marlokasi i toga-toga Samudra Pasifik ibariba barat nai Amerika Utara on. Dohot bolakna wilayah nalai ima 10.931 mil parsogi sangape 28.311 km2. Amerika Serikat on ima negara na terluas nomor tolu sangape nomor opat ma on pula i ligi sian perairan dohot daratan nai i toru ni Rusia dohot Kanada baru sada tingkat iginjang ni RRC (republik rakyat China).

## Iklim
Pula iklim sangape cuaca na adong i Amerika Serikat on marpariasi doon muloi on ujung pantai tu ujung ni pantai na lain nai arana adong parbedaan ni garis lintang dohot bontuk geografis nai na marbeda. Baru nung i musim na adong i Amerika Serikat on pe muloi on :

* Musim ngali muloi on Desember – Februari
* Musim Semi muloi on Maret – Mei
* Musim Milas muloi on Juni – Agustus
* Musim Gugur muloi on September sampe November

Sabahagian godang daerah timur Amerika Serikat mampunai iklim banua na lembab sangape subtropic, dohot opat musim na marbeda, area tenggara Amerika Serikat adong ma musim ngali nalai ima lobi ringan dohot musim milas nalai nalobi ngali dohot frekuensi turun na salju dohot panumpukan salju nag ok.

Hawaii biasona mangalami udara tropis dohot musim ngali dohot udan saonok bulan musim ngali baru musim koring saonok bulan-bulan na lobi borgo samantara I, Alaska mangalami iklim arktika dohot musim ngali dohot milas na sangat marbeda itandai dohot parubahan ni suhu na ompot

## Sumberna
Amerika Utara

**Amerika Utara** ima benua i bolaan bumi utara. i utara marbalok dohot Lautan Arktik, i bariba timur dohot Samudra Atlantik Utara, i bariba selatan dohot Laut Karibia, dohot i bariba barat dohot Samudra Pasifik Utara. Benua on maringanan  i luak sagodang 24.500.000&nbsp;km² sanga sakitar 4,8% ngon bolak ni bumi.

## Sumberna
Ampung Julu, Batang Natal, Mandailing Natal

**Ampung Julu** ima sala sada huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.

## Sumberna
Amru Daulay

**H.Amru Helmi Daulay** sorang i Binjai Sumatera Utara , ima Bupati Mandailing Natal na parjolo dot manjabat 2 noli taon 2000 s/d 2010 i dungni lanjutkon  Hidayat Batubara.

Ia juo tokoh Olahraga Sumatera Utara dot katua ni Yayasan Marah Halim (YMH) . Ia ma na parjolo mambaen pambangunan di Mandailing Natal muloi di pamekaran sian Tapanuli Selatan. maso i sada na usaho na dokonon godang sada ima mambasmi wabah panyakit malaria i Mandailing Natal arana maso ngi Mandailing Natal sarang ni panyakit malaria di taon 2000 an. 

## Sumberna
Amsterdam

**Amsterdam** (; saro Bolanda ) ima kota targodang sakaligus ibu kota Bolanda. Inganan Amsterdam saonnari manjadi ibu kota Karajaan Bolanda iatur ni konstitusi 24 Agustus 1815 dot panorusna. Amsterdam puna bahatni alakna ima 980.876 alak i bagasan batas kota, populasi parkotaan 1.209.419 alak dot populasi metropolitan 2.158.592 alak. Kota on maeinganan i provinsi Holland Utara i bariba barat negara on. Luak Amsterdam mancakup bagian utara Randstad, sala sada konurbasi targodang i Eropa dohot bahat alakna sakitar 7&nbsp;juta alak.

## Mandokna
Anarkisme

**Anarkisme** sanga ieja **anarkhisme** ima filsafat politik ma manganjurkan masyarakat inda pake negara sanga dodas idefinision manjadi lembaga sukarela na mangatur ibana. Tapi beberapa penulis telah mendefinisikan sebagai lembaga yang lebih spesifik berdasarkan asosiasi bebas non-hierarkis. Anarkisme berpegangan pada konsep bahwa negara menjadi tidak diinginkan, tidak perlu, atau berbahaya.

Tarhusus ima i parekonomian, politik, dot administratif, anarki namararti koordinasi dot pangelolaan, tanpa aturan birokrasi na idefinision sacara bolak manjadi *pihak na superior* i luak ekonomi, politik dot administratif (bope i ranah publik songon privat).

## Sumberna
Andre Marie Ampere

**Andre Marie Ampere** ima anak halak na kayo dhot pegawai pemerintah sian koa Lyon, Prancis, lahir I Polemieux-au-Mont-d’Or, donok Lyon, pas 20 Januari 1775. Maninggal pas 10 juni 1836 I Marseilla, Prancis. Samuloin on menek Ampere mandung malo i bagian Matematika.

Bope inda unjung juk I bangku sikola, raso olong ni roa nia tu ilmu pambotoan, hususna Matematika, mambaen iya marsiajar sada iya bahasa Latin anso bisa mambaca buku-buku najolo namarhubungan dohot Matematika. Kasukaan nia tu ilmu pambinotoan ima nalasan, tai sude na ibaen iya nagodang ima ibagian ke listrikan.

Hagoluan ni Ampere inda na bahagia. Ayahnia na manggogoon Raja Perancis ipenggal dhot piso Guiloin pas na manggogoon Raja kalah sian na manggogoon Republik ima 1793. Adaboru nia maninggal dunia pas anak nalai mandung marumur 4 taon. Nungdo maninggal adaboru nia mambaen Ampere manjadi alak na sodih baru get putus asa tai pardonganan nia dohot sada alak na jago maen music Prancis Lalande mambaen iya inda torus-torusan marsak dohot sedih.
I 1820, fisikawan Denmark Hans Christian Oersted mandapotkon ima mangalir listrik on kawat na bisa.

## Sumberna

## References
Andrew Johnson

**Andrew Johnson** () ima presiden Amerika Serikat na pa-17 dot manjabat i 1865 sampe 1869. Mardasorkon konstitusi, Andrew Johnson na manjabat manjadi Wakil Presiden i woktu i dot roa-roana manjadi presiden atia Presiden Abraham Lincoln wafat i kajadian pambunuan. Ia juo manjadi presiden Amerika Serikat na marripe i umur tarposo, i ari parripeannia, 5 Mei 1827, ia marumur 18 taon sadangkan adaborunia, Eliza McCardle, marumur 16 taon.

## Sumberna
Andy Warhol

**Andy Warhol** (sorang 6 Agustus 1928 – maninggal 22 Februari 1987 iumur 58 taon), ima sada seniman, sutradara avant-garde, panulis dot figur sosial Amerika. Warhol juo karejo i penerbit, produser rekaman dot aktor. Dohot latar belakang dot pangalamannia i seni komersil, Warhol manjadi salah sada pancetus gorakan Pop Art i Amerika Serikat i taon 1950an.

## Sumberna
Anggrek

**Anggrek** ima sada jonis bungo na sian on tumbuhan bungo on pe biaso ipaliaro halak anso manjadi tanoman hias nalai na martujuan so deges tarida bagas niba i sian on jolo. Bungo anggrek ima sada bungo na mangolu boti manumpang ngolu tu suan suanan nalain. Topak ni bungo on biasona sian biji na ipangan ni amporik dungi imitingkon na di dangka ni ayau topak torus manumpang kahidupan ma ia di ayu botu suan suanan na itunpangi nia ia

## Jenis-jenis anggrek
Cattleya 
Dendrobium
Grammatophyllum
Oncidium
Phalaenopsis
Spathyphyllum
Vanda 

## Sumberna
Angkatan Bersenjata Republik Indonesia

**ABRI** ima kapondokan tingon Angkatan Bersenjata Republik Indonesia. ABRI ipimpin ni sada Panglima ABRI (Pangab) na manorui opat institusi ima Angkatan Darat, Angkatan Laut, Angkatan Udara, dot Polisi

Sidung Reformasi i taon 1998, MPR madung manotapkan panyarakan karejo antara Tentara dohot Polisi. Patolu angkatan (Angkatan Darat, Angkatan Laut, dot Angkatan Udara) maruba gorar manjadi Tentara Nasional Indonesia na puna labo tu Partahanan negara, sadangkan Kepolisian Republik Indonesia manjadi institusi na puna kadudukan i toru Presiden Republik Indonesia na puna fungsi tu pajongjong hukum, katertiban, dot kaamanan negara. sada namanjadi dalan dalan ni kaluar tap MPR na pa asingkon satiop matra i ABRI i, ima pangidoan ni alak na bahat waktu repormasi anso diapuskon ma paraturan namanyaon kagunaan nalai anso dibaen ma tarsandiri alai sude na adong dibagasan ABRI i.

## Jonjang ni ABRI

## Sejarahna

## Sumberna
Annual Grammy Awards pa-60

**Panghargaan Grammy pa-60** madung ibaen i tanggal 28 Januari 2018 dot disiarkon Langsung  ni CBS namanjadi network broadcast ni Madison Square Garden di New York, Amerika Serikat. On ima parhelatan parjolo sanoli iadongkon iluar Los Angeles, sian parhelatan Panghargaan Grammy pa-43 taon 2003 (idia naparjolo acara on totop iadongkon di Staples Center sian taon 2004). James Corden mulak manjadi Pamandu Acara sanga Host i acara on.

## Sumberna
Antartika

**Antarktika** ( sanga ) ima benua na maliputi Kutub Selatan Bumi, ampir sudena maringanan i Kuliang Antarktika dot ikuliangi ni Samudra Pasifik, Samudra Atlantik dot Samudra Hindia. Dohot bolak 14.0 juta&nbsp;km2 (5.4 juta&nbsp;sq&nbsp;mi), antarktika ima benua tarbolak palima sidung Eurasia, Afrika, Amerika Utara, dot Amerika Selatan. Parbandinganna, Antarktika ampir dua kali ukuran Australia. Sakitar 98% tingon Antarktika itutupi ni es na biaso apalna minimal ,, sude daratan mambolak tai i bagian utara sampe Semenanjung Antarktika.

## Geografi

## Sumberna
Antonie Philips van Leeuwenhoek

**Antonie Philips van Leeuwenhoek** ima sada pedangang sakaligus ilmuan juo sian Belanda, alak lain a itanda sabagai *The Father of Microbiology* lahir na ima 24 Oktober 1632 van Leeuwenhoek on awalna tartarik tu pangunaan ni lensa na isusun sacara Vertikal anso bisa mandapotkon gambar benda-benda na menek, usaho nia ibagasan mambaen alat on ima na akan malahirkon alat na akan idokon alai dohot mikroskop ima I maso sannari on, ianggap ma sabagai ahli mikrobiologi naparjolo, Van Leeuwenhoek manggunaon mikroskop naparjolo na ibaen nia sendiri anso bisa mambaen marbagai pangamatan tarhadap berbagai mikroorganisme tarmasuk ma hewan na bersel tunggal. Baen na usaha nia on sejarah pe mangakui Van Leeuwenhoek ima sabagai halak na parjolo na marekam dohot mancatat hasil observasi mikroskop tarhadap jaringan otak, bakteri, spermatozoa dohot aliran daro ibagasan ni nadi.

Van Leeuwenhoek mangali on sian hobi nia ima I taon 1660 antonie mandapot posisi karejo nia ima sabagai pangurus rumah tangga Sheriffs i Delft dohot panghasilan nia na mandung tarjamin on iya muloi ma mancurahkon sabagian godang waktu nia tu hobinia on mangasah lensa dohot manggunaon na anso bisa mamparsiajari benda-benda na menek. Antonie mambuat mikroskop na tardiri sian sada lens ana markualitas na ginjang dohot lanjang ni focus nai na sangat pendek, i maso I mikroskop sederhana songkoni lobi isukai dari pada mikroskop na majemuk, namaningkatkon masalah aberasi kromatik.

Bope tong songkoni na ibaen Antonie inda mampunai organisasi panelitian ilmiah na formal, nung I kakuatan pangamatan nia na cukup cermat mamungkinkon iya anso mambuat panemuan na sangat ponting on. I taon 1674 iya kamungkinan nia mandung mangamati protozoa baru nung I beberapa taon berikutna baru mangamati bakteri (binatang nasangat menek) ima dapot ikurung iya sonjia songkonon berbagi sumber songkonon aek udan, aek kolam dohot sumur baru nung I iusus dohot baba ni manusia, on pe ietong alaima ukuran nai.

Jadina itaon 1677 iya manjelaskon untuk parjolona tentang aha doi spermatozoa na idapotkon iya ima I serangga, anjing dohot manusia jadina Stephen Hamm na bisajadi asisten nia penelitian nia on Antonie mampelajari struktur lensa obtik lurik I otot, bagian ni baba serangga dohot struktur halus nai tumbuhan baru mandapotkon partonogenesis ima I sisilon ni bulung nai itaon  1680 iya mamparhation bahaso ragi on terdiri sian partikel-partikel na ibul namenek. Iya mamparluas demonstrasi Marcello Malpighi itaon 1660 tontang kapiler daro dohot mangalehen deskripsi akurat naparjolo tontang sel daro narara.

## Sumberna
Antonio Meucci

**Antonio Meucci** sangape Antonio Santi Giuseppe Meucci na lahir i San Frrediano, donok kota Firenze taon 13 april 1808, Antonio Meucci lulusan Akademik kesenian Firenze baru nung I karejo I Teatro Della Pergola sampe taon 1835 baru nung I itawari ma karejo i tu Teatro Tacon I Havana kuba dohot marimigrasi ma tu sadun dohot istri nia i waktu senggang nia Antonio Meucci nasonangan don lala iya manyelidiki terhadap sasuatu namanciptaon barang-barang nabaru tampa adong putus asa, Antonio Meucci mandung mangembangkon cara manggunaon aliran listrik anso manyembuhkon panyakit dohot manjadi popular arani on.

Ima itaon 1850 iya pindah tu Staten Island, New York jadi isaat on Antonio Meucci manjadi miskin tai tong iya les totop torus manyempurnaon alat nia on ima telepon na mandung ibaen iya baen na iya mangalami mancit na karas itamba dope perekonomian nia na payahan adaboru nia tarpaksa manggadis alak-alat panomuan nia on itaon 1871 isebabkon inda cukup epeng nia get mambayar hak paten ni telepon on iya nungna mambayar hak paten na sementara namarlaku sataon baru nung I torus iparpanjang ma sampe taon satorusna.

Antonio Meucci on pe mancubo mandemostrasion on sangape patidaon cara karejo ni alat naon, “telegram mangecek” on torus ma mangoban model dohot sagala keterangan tu wakil ketua perusahaan telegram Western Union, Edward B. Grant tai tong satiob Antonio Meucci get pasuo dohot iya wakil ketuwa nai totop dei mandokon i salalu sibuk jadina inda bisa pasuo alai, jadina nung dua taon indapasuo  nung I Antonio Meucci mangido mulakan sude materi telepon siang perusahaan nainan jadina alai nungna mandokon i mandung mago.

Jadi na ompot do do itaon 1876 Alexander Graham Bell manyandang golar sabagai panemu ni telefon, mamboto hal on Antonio Meucci muloi ma mamiyo sada halak pengacara anso mamprotes tu kantor paten Amerika Serikat i Washinton, tai tong Antonio Meucci mangalami kakalahan I kasus naonan.

Nung do I pudi ni ari on muloi ma tarungkap situasi nai nungdo tarjadi parselisihan antara Alexander Graham Bell dohot Western Union, nung do masalah on langsung ma muncul tu public sada rahasia bahaso Bell sabolumna mandung manyetujui mambayar dua puluh persen kauntungan komersil atas panemuan saonok 17 taon tu Western Union.

Lobi ma saabat dohot I saluruh panjuru dunia on Alexander Graham Bell ikenal sabagai panemu ni telepon taitong I tanggal 11 Juni 2002 I kongres Amerika Serikat Antonio Meucci itetapkon sabagai panemu telepon.

## Sumberna
Antonio Vivaldi

**Antonio Lucio Vivaldi** (sorang i Republik Venesia, 4 Maret 1678 – maninggal i Wina, 28 Juli 1741 i umur 63 tahun) na i gorar il Prete Rosso (Pandeta narara) ima pastor dot komponis musik barok tingon Italia. Ia targorar manjadi maestro alat musik biola.  Woktu  marumur dua puluan, ia madung mambaen komposisi musik na ianggap paten. Sakitar lima ratus komposisi konserto madung ibaen sapanjang ngolunia.

## Sumberna
Antonín Dvořák

**Antonín Leopold Dvořák** (idokon:ˈantɔɲi:n ˈlɛɔpɔlt ˈdvɔr̝a:k) (sorang i Nelahozeves, donok Praha (saonnari luak Kakaisaran Austria, 8 September 1841 – maninggal 1 Mei 1904 i umur 62 tahun) ima sada komponis Ceko ngon aliran musik romantik. Ia marhasil padomu nada-nada musik rakyat dot musik simfoni dohot musik kamar.

## Tautan ruar
* Daftar karya Dvořák
* Perhimpunan Dvořák untuk Musik Ceko dan Slowakia
* Program ''Radio Open Source'' selama satu jam, berjudul "Dvořák to Duke Ellington",
Apganistan

**Afhganistan** (Pashtun/Dari: افغانستان, Afhganistan), sacara resmi **Republik Islam Afhganistan**, ima negara na tarkurung daratan na maringanan i Asia Selatan dot Asia Tengah. Puna alak sakitar 32 juta, manjadionna negara paling rapat alankna pa-42 i dunia. Negara on marbalok dohot Pakistan i selatan dot timur; Iran i barat; Turkmenistan,Uzbekistan, Tajikistan i utara; dot Tiongkok dao i timur laut. Bolak ni Luakna 652.000&nbsp;km² (252.000 sq mi), manjadionna negara targodang pa-41 i dunia.

## Sumberna
April

**April** ima bulan paopat i Kalender Gregorian. Gorarnion ibuat sian saro Latin "*aperire*" artianna mambukak. Bulan on puna 30 ari.

## Sumberna
Anton Chekhov

**Anton Pavlovich Chekhov (Анто́н Па́влович Че́хов)** (29 Januari 1860 – 15 Juli 1904) (Kalender Julian: 17 Januari 1860 – 2 Juli 1904) ima sada penulis godang Rusia na tarbonggal tarutamo arani cerpen-cerpen dot dramania. Bahat tingon cerpennia ianggap manjadi apotheosis ngon bontuk sementara  dramania, bope na saotik - dot umna  opat maia ianggap godang - puna pangaru nagidang i literatur dot pamentasan drama.

## Sumberna
Arab Saudi

**Arab Saudi** (i/ˌsɔːdiː əˈreɪbiə/, i/ˌsaʊ-/), sacara resmi i boto ima **Karajaan Arab Saudi** sanga **Kingdom of Saudi Arabia (KSA)**,(Saro Arab:المملكة العربية السعودية al-Mamlakah al-‘Arabiyyah as-Su‘ūdiyyah) ima sada negara Arab i Asia Barat na mancakup ampir sude luak Semenanjung Arabia. Dohot bolak bolak ira-ira 2.150.000 km2 (830.000 sq mi), Arab Saudi sacara geografis ima negara targodang pa lima i Asia dot padua targodang i Dunia Arab sidung Aljasair. Arab Saudi marbalok langsung dohot Yordania dot Irak tu utara, Kuwait tu timur laut, Qatar, Bahrain, dot Uni Emirat Arab tu timur, Oman tu tenggara, dot Yaman tu selatan. Negara on marsarak dohot Israel dot Mesir i Teluk Aqaba. Negara on ima sada-sadana negara na puna dua pasisir ponting, ima Laut rara dot Teluk Persia, dot ampir luak Arab Saudi ima gurun pasir.

Luak Arab Saudi saonnari ima bokas tingon opat luak distrik: Hejaz, Najd, dot bagian tingon Arabia Timur (Al-Ahsa) dot Arabia Selatan ('Asir). Karajaan Arab Saudi ipajongjong i 1932 baon Ibnu Saud. Ia pasada opat luak tu sada negara tunggal manjadi sada rangkaian panaklukan na imuloi i 1902 dohot ibu kotana i Riyadh, bagas asal sabagas, Wangsa Saud. Arab Saudi ima negara monarki absolut, dohot patunjuk syari'ah Islam.Arab Saudi juo mabombo i dokon dohot "Tana Dua Masjid Naias" na marujuk tu Masjidil Haram (i Mokkah), dot Masjid Nabawi (i Madinah), dua ganan paling ias i agama Islam. Karajaan puna total populasi sabahat 28.7 juta, dohot 20 juta iantarana ima bangsa Saudi dot 8 juta lainna ima warga negara asing. Saro sah negara on ima bahasa Arab.

## Daftar ni Kota

## Sumberna
Archimedes

**Archimedes dari Syracusa** sanga Ἀρχιμήδη (sakitar 287 SM - 212 SM). Ia ima ahli matematika dot panemu tingon Yunani na targorar.
Ia marsiajar i kota Alexandria, Mesir. I woktu i na manjadi raja i Sirakusa ima Hieron II, donganni Archimedes. Archimedes on ima sada matematikawan, astronom, filsuf, fisikawan, dot insinyur maarbangso Yunani. Ia ibunuh  sada prajurit Romawi i panjarahan kota Syracusa, bope adong parentah ngon jendral Romawi, Marcellus molo ia inda tola iparkanciti. Sadebana ahli sejarah matematika mamandang Archimedes manjadi salah sada matematikawan targodang sejarah, mungkin rap dohot Newton dot Gauss.

## Hukum Archimedes

I sada ari Archimedes isuru Raja Hieron II anso pareso  mahkota serenia marcampur perak sanga indak. Archimedes mamikirkon masalah on dohot botul-botul. Sampe ia maraso sangat loja dot mangamburkon ibana tu bagasan bak mandi biaso napol dohot aek. Lalu, ia parate-ateon adong aek na sampak tu pantari dot langsung woktu i ia manfapotkon jawapanna. Ia torus jongjong, dot marlojong sapanjang dalan tu bagas dot salang-salang. Satolapna tu bagas ia oruk tu  adaborunia, "Eureka! Eureka!" na artianna "madung pasuo! Madung dapot au!" torus ia mambaen hukum Archimedes.

Dohot on ia mambuktion molo mahkota raja icampuri dohot perak. Tukang na mambaen nai iukum mate.

## Panomuan na lain

Panomuan na lain ima satontang prinsip matematis tuas, sistem katrol dot idemonstrasionna dohot manarik sada kapal dohot sada alak sajo. Ulir penak, ima rancangan model planetarium na bisa patidaon gorak mataniari, sirumondang, planet-planet, dot amungkinan rasi bintang i langit.

i bidang matematika, panemuannia taradop nile pi lobi mandonoki pado ilmuwan naparjolo, ima 223/71 dot 220/70.

Archimedes ima alak na mandasorkon panomuanna dohot eksperimen mambaen ia igorar Ayah IPA Eksperimental.

## Pautan ruar
* THE RECOVERED ARCHIMEDES PLANETARIUM

## Sumberna
Argentina

**Republik Argentina** ima  sada negara Amerika Latin na maringanan i bariba selatan benua Amerika Selatan. Ganan adonh i antara Tor Andes i barat dot Samudra Atlantik i selatan. Ganan on mambaen Argentina targorar manjadi 'negara paling selatan i selatan' (saro Spanyol: "*Sur del sur*"). Argentina puna luak na bolak dot marupaon negara targodang pasalapan i dunia sadangkan ibu kotana Buenos Aires ima salah sada metropolitan na tarpadat i dunia. Negara on marbalok  dohot Paraguay dot Bolivia i bariba  utara, Brasil dot Uruguay i timur laut dot Chili i bariba barat. Gorar sahna tu kaporluan legislatif ima 'Negara Argentina' (*Nacion Argentina*).

## Sumberna
Ari lahirna Pancasila

**Ari lahirna Pancasila** on ima pas I tanggal 1 juni 1945, Pancasila on ma namanjadi filosafah ni negara Indonesia on ima sabagai dasar ni negara dohot ideologi sakaligus manjadi falsafah bangsa.

## Siding naparjolo
Siding na parjolo BPUPKI muloi karejo ima I tanggal 28 mei 1945 I ari dohot tanggal on ma imuloi pambukaan ni upacara ni siding naon baru nung incogot nai ima 29 mei- 1 juni 1945 na manjadi pangecekan on ima sian alai na onom ma, tai tong sayangna notulen nai siding nai sagok 40 alaman mangoma sampe sannari indape pasuo nanga ijia. Jadina gok catatan sejarah siding nai inda iboto bangsa Indonesia on, nungna saksi na mangolu maiya na dapot I urutkon sian garis-garis na godang na ikecekkon ibagasan ni siding i

## Sudang na padua
Siding na padua on BPUPKI I siding na padua on ima I tanggal 10 Juli 1945, Ir. Soekarno I paido manjelaskon tarkait kasapakatan tanggal 22 Juni 1945 sangape na idokon Piagam Jakarta. Baen na mandung tong marsuo dohot kasepakatan nai jadina ikecekkon ma tarkait dasar ni negara on mandung I anggap salose. Baru nung I ikecekkon buseng ma mangenai materi ni undang-undang dasar sangape pasal nai sada-sada, dohot panjelasan nai panyusunan rumusan ni undang-undang nai iserahkon ma tu Mr. Soepomo. Songkoni juo mangenai susunan pamarintahan negar on na adong I bagasan ni panjelasan ni UUD. Sidang BPUPKI na padua on marhasil juo manentuon bontuk negara pula Indonesia mardeka. Bontuk negara na isepakati on ima republic na ipili sian 55 on 64 halak na hadir I bagasan ni siding on. Wilayah ni negara isepakati bekas Hindu Belanda itambah Papua dohot Timor

## Kronologi
siding na I laksanaon salama hamper ma 5 (lima) ari I nung do songkoni tolap ma tanggal 1 juni 1945 Soekarno manyampeon pamikiran nia ima tontang dasar ni negara on Indonesia na igolari iya dohot “Pancasila” ijia ma artian na Panca ima artian na lima, baru nung I Sila artina perinsip sangape asas, pas atai marpidatoi bung Karno mandokon lima dasar naget tu Indonesia ima muloi on sian Sila napar jolo “Kebangsaan”, sila na padua “Internasionalisme atau Perikemanusiaan”, sila napatolu “Demokrasi”, sila napaopat “Keadilan sosial”, dohot sila napalima “Ketuhanan yang Maha Esa”.

Manyampurnaon rumus ni Pancasila dohot mambuat Undang-Undang Dasar na marlandaskon lima asas na onan jadina Dokuritsu Junbi Cosakai mambontuk sada panitia na idokon sabagai panitia sambilan na marisi dohot Ir. Soekarno, Mohammad Hatta, Abikoesno Tjokroseojoso, agus Salim, Wahid Hasim, Mohammad Yamin, Abdul Kahar Muzakir, Mr. AA Marasmi, dohot Achmad Soebardjo.

Dungdo malalui adong sanga piga proses parsidangan, Pancasila akhirna dapot isahkon ima siding PPKI tanggal 18 Agustus 1945. Isidang na onan ma isetujui anso Pancasila icantumkon ibagasan Mukadimah Undang-undang Dasar 1945 sabagai dasar negara Indonesia na sah.

## Sumberna
Aristotles

**Aristoteles** (Saro Yunani: ‘Aριστοτέλης *Aristotélēs*), (384 SM – 322 SM) ima sada filsuf Yunani, murid ni Plato dot guru ni Alexander Godang. Ia manulis satontang bahat subyek na marbeda, tarmasuk fisika, metafisika, Puisi, Logika, retorika, politik, pamarentahan, etnis, Biologi dot zoologi.

## Riwayatna
Aristoteles lahir I Stagira, kota I wilayah Chalcidice, Thracia, Yunani (najolo termaksud tu wilayah Makedonia tengah) tahun 384 SM. Ayah nai ima tabib pribadi Raja Amyntas gon Makedonia. I usia 17 taon , Aristoteles manjadi murid Plato. Balakangan on ia maningkat manjadi guru I Akademi Plato I Athena selama 20 taon. Aristoteles maninggalkon akademi I dung plato maninggal, dot manjadi guru bagi Alexander gon Makedonia.

Saat Alexander markuaso I taon 336 SM, ia Kembali tu Athena. Dot dukungan dot bantuan gon Alexander, ima ia mendirikan akademi nai na ilen golar Lyceum, na I pimpin nia sampe taon 323 SM. Perubahan politik on seiring madabu tu Alexander manjadi on diri nia angkon Kembali kabur gon Athena guna manghindari nasib naas songon najolo na I alami Socrates. Aristoteles maniggal inda onok na dung mangungsi i. Aristoteles sangat menekankon emperisme tu pengetahuan.

Filsafat Aristoteles maluas dalam tolu tahapan na pertama saat ia marsiajar I Akademi Plato ima gagasaan nia so les donok tu guru nai, dung ni saat ia mangungsi, dot terakhir I waktu I ia mamimpin Lyceum mancakup onom karya tulis na mambahas logika, na ianggap sebagai karya karya na paling ponting, selain kontribusi nia I bidang Metafisika, Fisika, Etika, Politik, Ilmu Kedoteraan, Ilmu Alam, dot Karya Seni.

I bidang Ilmu alam, ima merupakon alak napertama na ikumpulkon dot mangklasifikasion spesies spesies biologi secara sistematis. Karyana nai manggambarkon kecenderungan nai tu analisis kritis dot pencarian tu hukum alam dot keseimbangan tu alam.

Pamikiran ni Aristoteles markembang ibagasan ni tolu tahap, naparjolo ima atia ia nalagi marsiajar i akademi Plato atia I gagasanna nalek donok dohot gurunia i, baru nung I atia iya mamimpin akademi Lyceum, dohot na terakhir pas atia iya mangisi tu daerah Yunani Utara, itempat iya lahir. Saonok iya mamimpin Lyceum, iya manerbitkon onom karya tulisan nia na mambahas logika na ianggap sabagai karya-karyania na paling ponting, salain kontribusi nia ibidang-bidang ilmu i, memang ciri khas ni kebudayaan ni Yunanina salalu totop naget mangubah naso inda maraturan manjadi maraturan, baru manerapkon na kabaraturan I tu manusia anso bisa malaksanon hal na btul dohot inda nasala.

## Sumberna
Antingano

**Antingano** (*Leptocorisa oratorius* Fabricius, (Hemiptera:Alydidae); syn. *Leptocorisa acuta*) ima serangga na manjadi hama ponting i suan-suanan, tarutamo eme. I Indonesia, serangga on idokon: **kungkang** (Sunda), **pianggang** (Sumatera), dot **tenang** (Madura). Binatang on momo itanda tingon bontukna na mangalanjang, marukuran sakitar 2 cm, marwarna cet tano abu-abu, dot puna "belalai" (*proboscis*)  ambaen mangincop cairan tumbuhan. Antingano ima anggota ordo Hemiptera (bangso kepik sejati).

Antingano ima hama nabiasona manyego-nyego bulir ni eme di hatia muloi marbunga sampe marisi cairan tarsongon susu. di incopsa ma bulir nieme nabaru baru marisi cairani dope, eme nadi incop ni antingano on ra maon manjadi lambang. Pala di ganggu ia mangaluarkon uap nasangat bau. songonima carania menyelamatkon diri.

## Sumberna
Ashoka

**Asoka na Agung** (juo **Ashoka**, **Aśoka**, pandokonna manjadi Asyoka) ima panguaso Kskaisaran Gupta sisn 273 SM sampai 232 SM. Sada panganut agama Buddha, Asoka mangkuasoi ampir sude anak benua India, sian aha na saonnari idokon Afganistan sampe Bangladesh dait i selatan sampe sadao Mysore.

Gorar "Asoka" artianna 'inda adong marsak' i saro Sanskerta (*a* – inda, *soka* – marsak). Asoka ima pemimpin parjolo Bharata (India) Kuno, sidung para pamimpin Mahabharata na tarmashur, na pasada luak na lobi bolak on i toru kakaisarannia, na bahkan mangalobii balok-balok ni negara India saonnari.

Asoka na Agung (juo Ashoka, Aśoka, pandokonna manjadi Asyoka) ima panguaso Kekaisaran Gupta sisn 273 SM sampai 232 SM. Sada panganut agama Buddha, Asoka mangkuasoi ampir sude anak benua India, sian aha na saonnari idokon Afganistan sampe Bangladesh dait i selatan sampe sadao Mysore.

Gorar "Asoka" artianna 'inda adong marsak' i saro Sanskerta (a – inda, soka – marsak). Asoka ima pemimpin parjolo Bharata (India) Kuno, sidung para pamimpin Mahabharata na tarmashur, na pasada luak na lobi bolak on i toru kakaisarannia, na bahkan mangalobii balok-balok ni negara India saonnari.

Asokana I anak ni maharaja Maurya, maharaja Bindusara gon alak selir na pangkatna agak rendah dot namargolar subhadrangi na akhirna idokon Dharma ima namagikuti dalan na denggan. Si Asoka I adong dei kakak nia I anta na piga dot sada adik, Drupadh. Harana benna namaloi mendalami dot kemampuan marporang, ima ia idokon cucu kesayangan kakek nia, maharaja Candragupta Maurya maninggalkon kerajaan so bisa hidup songon alak Jain, I ambungkon ia pedang nia, ima nida si Asoka pedang nai I simpan.

Parluasan ni kakuasaan

Parluasan kakuasaan on ibagasan teks Budhis Divyavadana manggambarkon Ashoka mambaen revolusi tarhadap mentri-mentri I maso Bindusara, sarab ma alai dohot Achare Chanakya na marupaon kepala panasehat Bindusara, marhasil ma alai pakalah dohot patunduk 16 kota dohot manguasai saluruh wilayah timur dohot barat Selatan ima Ashoka itempatkon i Ujjayini sabagai Gubernur. Hamatean raja Bindusara ima 272 SM manyebabkon adongna porang suksesi tahta Bindusarah mangiginkon sabolumna anaknia ma si Sushim (Sushina) bisa manggontion tahtania I, tele tong hal on itolak para manteri nai arana sushim on ianggap alai arogan dohot sombong baru itamba dope indasopan tualai, para Menteri raja Bindusarah on lobi mamili Ashoka ima sabagai panorus tahta karajaan, jadina ima itaon 269 SM akhirna Ashoka I nobatkonma manjadi Raja.

## Sumberna
Asia

**Asia** ( sanga ) ima benua nagodangna dohot paling rami alakna i dunia, ima di bariba timur dohot bariba utara. Benua on mancakup 8,7% sian total bolak parmukaan dunia dohot terdiri dari 30% tingon bolak daratanna. Dohot ira-ira 4,3 miliar alak, tardapot 60% tingon populasi jolma dunia maso on. Asia ima tingkat partumbuhan na ipas di era modern. Misalna, sapanjang abad napa-20, Populasi Asia hampir opat kali lipat.

Benua Asia dohot Eropa marupaon benua na terhubung lewat darat dohot keduana mambontuk sada benua raksasa na didokon ima WpEurasia. Balok antara Asia dohot Eropa inda tangkas jadi mambaen adong-adong negara songon Turki manombo dapot dimasukkon tu Asia sanga Eropa. Deba bentang alam na biaso ipake giot manyarak dua benua on ima Selat Dardanella, Laut Marmara, Selat Bosporus, Laut Hitam, Pegunungan Kaukasus, Laut Kaspia, Sungai Ural (atau Sungai Emba), dan Pegunungan Ural sampe Novaya Zemlya. Salain marbatasan langsung dohot Benua Eropa, Benua Asia juo adong batas langsung dohot Benua Afrika na adong parbatasan darat dohot marsuo di sekitar Terusan Suez.

Mangingot ukuran dohot karagamanna, konsep Asia – goar on mulak tu zaman klasik – na sapetona mungkin lobi martalian dohotgeografi jolma pado-pado geografi sibuk. Asia lumobi maragam dohot di bagasan masing-masing Luakna terdapot kelompok-kelompok etnis, budaya, lingkungan, ekonomi, hubungan sejarah dan sistem pamerintahan.

## Rujukon
Asrama

**Asrama** (saro Sanskerta: आश्रम; *ashrama*) ima bahat do halak namargasa na songon ipalagut pamarenta diasrama.

## Sumberna
Asteroid

**Asteroid**, idokon juo **planet minor** sanga **planetoid**, ima benda marukuran lobi menek pado planet, tai lobi godang pado meteoroid, umumna tardapot i bagian bagasan Tata Surya (lobi bagas pado orbit planet Neptunus). Asteroid marbeda dohot komet tingon parnidaan visualna. Komet patidaon koma ("ikur") sadangkan asteroid inda. Istilah on sacara historis itujuon tu sude objek astronomis na mangkuliangi mataniari dot sidunh iobservasi inda puna karakteristik komet aktif.
Astronomi

**Astronomi** ima cabang elmu alam na manyise benda langit (songon bintang, planet, komet, dll) dot fenomena-fenomena alam na tarjadi i luar atmosfer Bumi (misalna radiasi latar bolakang kosmik). Elmu on sacara pokok mamparsajari bahat sisi tingon benda-benda langit songon asal usul, sifat fisika/kimia, meteorologi, dot gorak dot songondia parbinotoan ni benda-benda on manjelaskon pambontukan dot parkembangan alam semesta.

## Sumberna
Aronduk

**Aronduk** boti adangan ima sada alat tradisional nasian Mandailing, guna ni aronduk on pas tarsongon tas di maso sannari. Biasona tarida maon inang-inang mamakena pala kehe tu saba, tu poken sanga pe tu orja pada maso najolo. Aronduk ibaen sian bulung ni pandan nadi bayu ukuranna tarsagodang ni tas jingjing naipake ni inang inang pala tu poken. Arondukon adong talina naibayu ngon bulung ni pandan juo. Guna ni tali naon ima sandangan tu abara ni namamake nai. Mulo-mulona najolo paroban niboal naipake nialak mandailing goarna andilo dohot adangan, kagunaanna dohot aronduk hampir sarupo. Andilo di baen ngon bobak ni ayu, adangan (kadangan) naibaen ngon otang. Benna ibaen ngon pandan aronduk on hum lambok sahinggo inang-inang bahatan mamake aronduk pala giot maroban boal tu saba sanga pe tu parusahoan nalain.

## Sumberna
Ateisme

**Ateisme** ima sada pandangan filosofi na inda purcayo adongna Tuhan dot dewa-dewi sangape panulakan tu kayakinan maragama. I pangartian na lobi bolak, ia ima indaadongna kapurcayoan i adongna dewa sanga Tuhan. tarkadang anggo sian cara pamikiran degesan do parpikir nalai. sada namambaen kalai na ateis on inda yakin tu tuhan dot agama arani alai manganggap tuhan dot agama malomahkon alak arana pula alak napurcya tu tuhan dot agama naso tarkaji alai do manombo dot pikiran nia sanga aha na ibaen dot idalani nia i

## Sumberna
Atletik

**Atletik** ima gabungan tingon bahat mocoman olahraga na secara garis besar dapot ikelompokkon manjadi lari, Ramban, dot lumpat. Hata on marasal sian Saro Yunani "*athlon*" na mararti "kontes". Atletik ima cabang olahraga na iperlombaon i olimpiade parjolo i 776 SM. Induk organisasi ni olahraga atletik i Indonesia ima PASI(Persatuan Atletik Seluruh Indonesia). sude partandingan maradu ipas marlojong ima ipadomu mai smocom tu Atletik.
Augustine sian Hippo

**Agustinus dari Hippo** (dalam , ), juga dikenal sebagai **Santo Agustinus**, atau **Saint Augustine** dan **Saint Austin** dalam bahasa Inggris, **Beato Agustinus**, dan **Doktor Rahmat** (), adalah seorang filsuf dan teolog Kristen awal yang tulisannya mempengaruhi perkembangan Kekristenan Barat dan filsafat Barat. Ia adalah uskup Hippo Regius (sekarang Annaba, Aljazair), yang terletak di Numidia (provinsi Romawi di Afrika). Ia dipandang sebagai salah seorang Bapa Gereja terpenting dalam Kekristenan Barat karena tulisan-tulisannya pada Era Patristik. Di antara karya-karyanya yang terpenting misalnya *[[Kota Allah]]* dan *[[Pengakuan-pengakuan Agustinus|Pengakuan-Pengakuan]]*.
Augustus

**Gaius Julius Caesar Augustus** (23 September 63 SM–19 Agustus 14), na marharajaan Kaisar Octavianus Augustus sanga Kaisar Agustus (saro Latin: Imperator Caesar Divi Filivs Avgvtvs), ima Kaisar Romawi parjolo dot salah sada na paling marpangaruh. Ia mangantak porang sudaro naonok dot mambaen adamean, asonanangan, dot agabean i Kakaisaran Romawi, na idokon dohot gorar Pax Romana sanga kadamaean Romawi. Mamarentah manjadi panguaso tunggal muloi taon 27 SM sampe mateniaa taon 14 M. Ia marbagas dohot  Livia Drusilla dot taon sampe lobi sian 51 taon. Sidung maninggal, Tiberius manggontionnia manjadi kaisar Romawi.

## Sumberna